শ্রাবন্তীর খোলা পিঠে কবিতা লিখছেন শিবপ্রসাদ!

কলকাতা: শ্রাবন্তীর খোলা পিঠে প্রেমের কবিতা লিখলেন শিবপ্রসাদ। আমার বস ছবির ‘মালাচন্দন’ গানের দৃশ্য প্রকাশ্যে আসতেই হৈচৈ টলিপাড়ায় শ্রাবন্তীর সঙ্গে পরিচালক-অভিনেতা শিবপ্রসাদের (Shiboprosad Chatterjee) প্রেমের অন্তরঙ্গ ঝলক সামনে আসতেই তা ঝড় উঠেছে নেটমাধ্যমে। এই ছবির হাত ধরে শিবপ্রসাদ-শ্রাবন্তী নতুন জুটি হিসেবে নিজেদের ধরলেন। ছবিতে প্রেম, ঘনিষ্ঠতা, দুটো মানুষের কাছে আসা বোঝাতে চুমুকেই বেশি প্রাধান্য দেওয়া হয়, কিন্তু এখানে পরিচালক একটু অন্য পথে হেঁটেছেন। শ্রাবন্তী চট্টোপাধ্যায়ের খোলা পিঠে জয় গোস্বামীর কবিতা লিখেন শিবপ্রসাদ। দর্শকরা প্রেমের অন্য মাদকতার সাক্ষী থাকলেন।

অনুপম রায়ের গলায় পর্দায় ভেসে উঠেছে তোমাকে কোথাও দেখেছি, কোথায় দেখেছি যেন? তুমি এগিয়ে আসছো আমার দিকে কেন?…”, এই গানের দেখা যাচ্ছে শিবপ্রসাদ-শ্রাবন্তীর একে অপরের কাছে আসা প্রেমে পড়া থেকে অন্তরঙ্গ মুহূর্ত। আবার বিচ্ছেদও ফুটে উঠেছে। এরপরের দৃশ্যেই নায়িকার উন্মুক্ত পিঠে পেন দিয়ে কবিতা লিখলেন শিবপ্রসাদ। “সে যদি তোমাকে অগ্নিতে ফেলে মারে? বিনা চেষ্টায় মরে যাব একেবারে, সে যদি তোমাকে মেঘে দেয় উত্থান? বৃষ্টিতে, আমি বৃষ্টিতে খানখান…”, জয় গোস্বামীর ‘ঈশ্বর আর প্রেমিকের সংলাপ’-র পঙ্‌ক্তি শ্রাবন্তীর পিঠে লিখলেন অভিনেতা- পরিচালক। এই দৃশ্য হাজার চুমুর চেয়েও বেশি পর্দায় ঝড় তুলেছে। অনেক বেশী সাহসী।

আরও পড়ুন: ১৪ বছর পর বাংলায় শর্মিলা, কেমন হল ‘পুরাতন’?

এই দৃশ্য নিয়ে শিবপ্রসাদ বলেছেন, চুম্বনের দৃশ্য এখন বড় একঘেয়ে বলে মনে হয় পরিচালকের। তিনি পাল্টা প্রশ্ন তোলেন ‘প্রেম বোঝাতে চুমুই খেতে হবে?’ তিনি আরও বলেন, প্রেম তার আসে না। এমন সাহসী দৃশ্যে অভিনয়ের জন্য নন্দিতা রায় প্রায় বেত মেরে মেরে আমায় দিয়ে প্রেমের দৃশ্য করান।বহুরূপী’ ছবিতে কৌশানী মুখোপাধ্যায়ের সঙ্গে তাঁর ঘনিষ্ঠ দৃশ্য ছিল চর্চার বিষয়। তবে এবার পর্দায় শিবপ্রসাদকে অন্য রকমের ঘনিষ্ঠ দৃশ্যে দেখা যাবে।

অন্য খবর দেখুন